Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) Republika Slovenija, Ministrstvo za kulturo, Maistrova ulica 10, 1000 Ljubljana, objavlja javni natečaj za zasedbo prostega uradniškega delovnega mesta za nedoločen čas

**PODSEKRETAR (šifra DM 151) v Sektorju za umetnost, v Direktoratu za ustvarjalnost**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja);
* 6 let delovnih izkušenj;
* opravljeno obvezno usposabljanje za imenovanje v naziv;
* opravljen strokovni izpit iz upravnega postopka;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Izbrani kandidat, ki nima opravljenega strokovnega izpita iz upravnega postopka, mora le-tega opraviti najkasneje v roku treh mesecev po sklenitvi delovnega razmerja, v skladu s tretjim odstavkom 31. člena Zakona o splošnem upravnem postopku.

Delovne naloge delovnega mesta so:

- samostojno oblikovanje sistemskih rešitev in drugih najzahtevnejših gradiv

- vodenje internih projektnih skupin, medresorskih delovnih in strokovnih skupin ter sodelovanje v organih upravljanja javnih zavodov

- samostojno izvajanje strokovnih nalog na delovnem področju NOE

- sodelovanje pri mednarodnem sodelovanju v okviru ministrstva in sodelovanje s subjekti izven ministrstva pri realizaciji skupnih projektov

- sodelovanje pri pripravi in izvajanju skupnih evropskih projektov

- spremljanje realizacije vsebin (so)financiranih programov in projektov ter ugotavljanje odmikov in predlaganje ustreznih ukrepov

- vodenje in odločanje, spremljanje in evalvacija stanja na področju ter predlaganje ukrepov

- spremljanje in evalvacija stanja na področju likovnih umetnosti ter predlaganje ukrepov

- vodenje projektov za izboljšanje infrastrukturnih in ustvarjalnih pogojev izvajalcev

- sodelovanje pri oblikovanju pogojev in kriterijev za sofinanciranje javnih kulturnih programov in kulturnih projektov na področju

- sodelovanje pri pripravi analiz na področju likovnih umetnosti, arhitekture in oblikovanja

- sodelovanje pri izvajanju programskih in projektnih javnih razpisov in javnih pozivov, skrbništvo odločb in pogodb ter spremljanje vsebinske in finančne realizacije odločb in pogodb

- vodenje upravnih postopkov na I. stopnji s področja dela in vodenje javnih razpisov ter pozivov

- izdelava predlogov letnih in večletnih finančnih načrtov na ravni proračunskih postavk ter njihovo skrbništvo

- periodično in letno ocenjevanje namena, zakonitosti, gospodarnosti, učinkovitosti in smotrnosti porabe javnih sredstev na pokrivanem področju

- sodelovanje v projektnih skupinah z drugimi NOE ministrstva in zbiranje podatkov s področja likovnih umetnosti, arhitekture in oblikovanja za vzpostavljanje podatkovnih baz

- priprava posamičnih informacij za potrebe vodstva ministrstva in predlogov informacij za javnost

- sodelovanje pri oblikovanju sistemskih rešitev in drugih najzahtevnejših gradiv

- samostojna priprava zahtevnih analiz, razvojnih projektov, informacij, poročil in drugih zahtevnih gradiv

- sodelovanje pri strategijah delovanja osrednjih nacionalnih javnih zavodov na področju likovne umetnosti in arhitekture in skrbništvo odločb in pogodb javnih zavodov

- sodelovanje pri pripravi določitev normativov in standardov in njihovi evalvaciji za javne zavode in formiranje mreže galerij

- vodenje mednarodnega sodelovanja na področju likovnih umetnosti, arhitekture in oblikovanja v okviru ministrstva in sodelovanje s subjekti izven MK pri realizaciji skupnih projektov

- opravljanje drugih najzahtevnejših nalog

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. izjavo, da za namen tega natečajnega postopka dovoljuje Ministrstvu za kulturo pridobitev podatkov iz prejšnje točke iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prijava na prosto delovno mesto mora biti pripravljena na obrazcu** [**JN-100-5/202**](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)**3-3340, ki je priloga tega javnega natečaja, z natančno izpolnjenimi vsemi rubrikami in izjavami.**

Delovno mesto podsekretar je uradniško delovno mesto. Javni uslužbenec bo na tem delovnem mestu naloge opravljal v nazivu podsekretar, z možnostjo napredovanja v naziv sekretar. Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo opravljal delo v poslovnih prostorih Ministrstva za kulturo, Maistrova 10, Ljubljana, oziroma v drugih uradnih prostorih, kjer organ opravlja svoje naloge.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu [JN-100-5/202](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)3-3340, ki jo pošlje v zaprti ovojnici z označbo: »**Za javni natečaj za delovno mesto podsekretar (šifra 151)«,** na naslov: **Ministrstvo za kulturo, Maistrova ulica 10, Ljubljana**. Rok za vlaganje prijav je **14 dni** po objavi javnega natečaja na Zavodu RS za zaposlovanje in na osrednjem spletnem mestu državne uprave (<https://www.gov.si/zbirke/delovna-mesta/>). Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom.

Informacije o izvedbi javnega natečaja daje Marjana Cvenkel Lesjak, tel. št. 01 369 5999, o delovnem področju pa Mojca Jan Zoran, tel. št. 01 369 5963.

Kandidati bodo o izbiri pisno obveščeni najkasneje v roku 90 dni po objavi javnega natečaja. Obvestilo o končanem javnem natečaju bo objavljeno na spletišču državne uprave GOV.SI.

V primeru zaposlitve, kandidate obveščamo, da se osebni podatki, ki so v kadrovski evidenci, med državnimi organi prenašajo.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 100-5/2023-3340 Ministrstvo za kulturo

Datum: 21. 2. 2023